1 октомври 2013 г. полското правителство е приложило механизми за обратно начисляване на ДДС по отношение на 40 продукта от стомана — от тел за огради и тръби до завършени плоски продукти от стомана и арматурна стомана, с което се е борило срещу схемата за измами с ДДС. Анализът на продажбите за износ от Беларус за пазара на Съюза показа, че продажбите на беларуския производител износител за Полша и балтийските държави са запазили стабилно равнище от около 110 000 тона в сравнение с 2012 г. Поради това се прави заключението, че беларуският производител износител не се е възползвал от твърдяния недостиг на доставки от производството на Съюза през 2013 г. и че другите производители от Съюза са били в състояние да снабдяват пазара — от запаси или чрез пренасочване на продажбите за износ към тези пазари (7).
 (49)
 През 2014 г. един полски производител е преустановил производството си за три месеца с цел модернизация на техническото оборудване, а един словашки производител е преустановил производството си през август 2014 г. (дружеството е обявено в несъстоятелност през февруари 2015 г.). Загубените в резултат на това количества се изчисляват на около 133 000 тона.
 (50)
 Анализът на продажбите за износ от Беларус за пазара на Съюза показа, че продажбите на беларуския производител износител за Полша и балтийските държави в действителност са се увеличили с около 75 000 тона. Този производител износител обаче също е увеличил продажбите си за други пазари на Съюза като Германия от минимални количества до около 120 000 тона. Поради това твърдението, че беларуският производител износител е увеличил продажбите си за пазара на Съюза само поради извънредното състояние на пазара в Полша и в балтийските държави се отхвърля, тъй като той е увеличавал (дори с по-високи темпове) и продажбите си за други части от пазара на Съюза, в които не са били налице изключителни обстоятелства.
 (51)
 Що се отнася до разследвания период, латвийският производител е възобновил дейността си през март 2015 г. Производството в Полша се е върнало към обичайните си нива. Поради това в тези части на пазара на Съюза вече не е била налице извънредна ситуация на пазара.
 (52)
 Въпреки това беларуският производител износител още повече е увеличил продажбите си в Полша и е запазил обема на продажбите си в балтийските държави спрямо 2014 г. Освен това най-рязко увеличение е отбелязано в други части от пазара на Съюза (основно в България, Нидерландия и Германия).
 (53)
 Поради това се прави заключението, че увеличението на беларуския износ за Европейския съюз не се е дължало на разликата между търсене и предлагане на пазара на Съюза, а на пренасочването на загубения обем към руския пазар. Поради това твърдението за неправилна оценка на въздействието на схемата за измами с ДДС при определяне на временните мерки е неоснователно и следователно се отхвърля.
 (54)
 В съответствие със съображение 111 от регламента за временните мерки Комисията оцени обема на вноса след разследвания период. Данните показаха, че вносът от Беларус до известна степен е намалял, но все още е бил много над равнищата от 2013 г. и